CELEX: 62015CN0073
Language: el
Date: 2015-02-18 00:00:00
Title: Υπόθεση C-73/15: Αίτηση προδικαστικής αποφάσεως την οποία υπέβαλε το Curtea de Apel Oradea (Ρουμανία) στις 18 Φεβρουαρίου 2015 — SC Vicdantrans SRL κατά Direcția Generală Regională a Finanțelor Publice Cluj Napoca prin Administrația Județeană a Finanțelor Publice Bihor, Administrația Fondului pentru Mediu

11.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/14
            
         Αίτηση προδικαστικής αποφάσεως την οποία υπέβαλε το Curtea de Apel Oradea (Ρουμανία) στις 18 Φεβρουαρίου 2015 — SC Vicdantrans SRL κατά Direcția Generală Regională a Finanțelor Publice Cluj Napoca prin Administrația Județeană a Finanțelor Publice Bihor, Administrația Fondului pentru Mediu
   (Υπόθεση C-73/15)
   (2015/C 155/14)
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Oradea
   
      Διάδικοι στην υπόθεση της κύριας δίκης
   
   
      Προσφεύγουσα: SC Vicdantrans SRL
   
      Καθών: Direcția Generală Regională a Finanțelor Publice Cluj Napoca, εκπροσωπούμενη από την Administrația Județeană a Finanțelor Publice Bihor, Administrația Fondului pentru Mediu
   
      Προδικαστικό ερώτημα
   
   Έχει το άρθρο 110 της Συνθήκης για τη Λειτουργία της Ευρωπαϊκής Ένωσης την έννοια ότι αντιβαίνει σε αυτό η θέσπιση εκ μέρους κράτους μέλους φόρου αποκαλούμενου «περιβαλλοντικό τέλος», όπως ο θεσπιζόμενος με το νομοθετικό διάταγμα αριθ. 9/2013, ο οποίος επιβάλλεται κατά την ταξινόμηση των μεταχειρισμένων αυτοκινήτων οχημάτων που προέρχονται από άλλο κράτος μέλος της Ένωσης ή κατά τη μεταβίβαση του δικαιώματος κυριότητας των μεταχειρισμένων αυτοκινήτων οχημάτων που έχουν αγορασθεί εντός της εθνικής αγοράς, εξαιρουμένων πάντως των μεταχειρισμένων αυτοκινήτων οχημάτων που έχουν αγορασθεί εντός της εθνικής αγοράς και για τα οποία έχει ήδη καταβληθεί παρεμφερής φόρος, αντίθετος προς το δίκαιο της Ένωσης, που δεν έχει επιστραφεί;